Cleantech Finland -tarinakilpailu 2009 ”Suomalainen ympäristöosaaminen”

Elina Saarinen: ”Insinööri ihmislapsi”

Insinööri ihmislapsi
keksi keinon kerrassansa
oivalluksen ounasteli

Näinpä lämmön sähkön tuotan
jättehistä ihmislapsen
jätöksistä jämeränkin

Likeltä raak’aineet haalin
naapurista kokoon kuron
otan mitä toiset jätti

Laitan lastin laitoksehen
henki siitä höyrystyypi
energiaks erkaneepi

Väkevöitän tuiman tisleen
tekniikalla tok tietyllä
uuvesti vain uumoillulla

Kuumentuupi koto köyhän
lämpenevi lähimmäisen loito
mukavaksi mahtava maja

Säkenöimään syttyy sähkö
tuike tulee taajamiinkin
mahti taivahan tapainen

Eipä uuvu voima vielä
riittää sahdin sammiosta
hylkyerän eineksistä

Kulkuneuvo kulkee sillä
ajaa auliisti ajokki
kaasuttelee kaunis kiesi

Mutta naapur kademieli
esteeksi pan pahan palikan
lannisti lainsäätäjäkin

Insinööri ihmislapsi
puusta puursi päivät pitkät
sai suvun sitkeän avuksi

Joukko jäntevä väeksi
yrittämään yhdes yltyi
ylemmäs kuin yksin pystyi

Niin nous laitos niemennokkaan
toinen savu salmen suulle
rantaan järvenkin järkevä

Rannas pohti ihmislapsi:
jatkaa mielin taakse meren
maailmallekin osata

Uijjous uskonpuutteeksi putosi
kainous kehun kuiskaukseks
hiljaa hiiskui vain hyvästä

Tuulet toden silti kantoi
kuiskauksen kuul maailma
katsoi kohti ihmislasta

Mikä taito tuulee tuolta
ujuttaapi uutukainen
mahti taivahan tapainen!

Insinööri ihmislapsi
kehut keräs keksinnöstä
kiitoksetkin kuohuvaiset

Palkittiinkin paikallinen
laitos laaduks laulettihin
jätevoima veipä voiton

Nytpä naapurin takana
toises maassa mahtavassa
laitoskonsepti kokeillaan

Kiittää sitä Saksan salmet
taivahat Tanskan taputtaapi
ympäristö ymmärtääpi

Lupasi lainsäätäjäkin
suopeuvella suomalaista
suursavottaa nyt tukea

Naapur kade kättä antoi
tankkas autoon etanolin
tunnisti tutun tavaran

Insinööri ihmislapsi
katsoi maata, katsoi tuulta
tuulen voimasta värähti